
Αριθ. 2071330/8382 (1) 


Μερική ανάκληση της 180074/31.12.1973 απόφασης του 
Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νο¬ 
μικών προσώπων από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Ά 175/24.10.1958) 


«Τροποποίηση του από 20.1.1932 Π.Δ/τος». 

3. Το Π.Δ/γμα 496/74 «Περί Λογιστικού των ΝΠΔΔ». 

4. Την απόφασή μας αριθ. 180074/31.12.1973 «Ανάθεση 
της διαχείρισης ορισμένων Εθνικών Παιδικών Σταθμών στην 
Τράπεζα της Ελλάδος». 

5. Το Ν. 1431/84 (ΦΕΚ 46/Α/84) με το οποίο οι Εθνικοί 
Παιδικοί Σταθμοί κ.λ.π. μετονομάζονται σε Κρατικούς Παιδι¬ 
κούς Σταθμούς. 

6. Το έγγραφο της Τράπεζας της Ελλάδος αριθ. 36586/ 

1.11.1991. 

7. Την απόφαση του Υπουργού Οικονομικών αριθ. 
1048293/800/0006/24.5.91 (ΦΕΚ 362/Β/30.5.1991) 
«Μεταβίβαση της εξουσίας να υπογράφουν με εντολή Υπουργού 
στο Γενικό Γραμματέα, στους Γενικούς Διευθυντές, στους Προϊ¬ 
σταμένους Δ/νσεων, Τμημάτων κ.λ.π.», αποφασίζουμε: 

Ανακαλούμε μερικά την ανωτέρω απόφασή μας αριθ. 
180074/31.12.73 και μόνον όσον αφορά.την ταμειακή διαχεί¬ 
ριση του Δ' Κρατικού Παιδικού Σταθμού Ηρακλείου και ορίζουμε 
όπως το ταμιακό υπόλοιπο του λογαριασμού μεταφερθεί σε λογα¬ 
ριασμό που θα τηρείται στην Εθνική Τράπεζα της Ελλάδος (Υπο¬ 
κατάστημα Ηρακλείου). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Νοεμβρίου 1991 

Με εντολή Υπουργού 
Ο Διευθυντής 

ΓΕΩΡΓΙΟΣ ΚΑΡΤΣΩΝΑΣ 
-♦- 

Αριθ. 206 9 648/8189/0024 (2) 

Ανάκληση της 172516/17.7.1956 απόφασης του Υπουργού 
Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νο¬ 
μικών προσώπων από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Ά 175/24.10.1958) 
«Τροποποίηση του από 20.1.1932 Π.Δ/τος». 

3. Το Π.Δ/γμα 496/74 «Περί Λογιστικού των ΝΠΔΔ». 

4. Την απόφασή μας αριθ. 172516/17.7.1956 «Ανάθεση 
της διαχείρισης του Εθνικού Παιδικού Σταθμού Ηρακλείου στην 
Τράπεζα της Ελλάδος». 

5. Το Ν. 1431/84 (ΦΕΚ 46/Α/84) με το οποίο οι Εθνικοί 
Παιδικοί Σταθμοί κ.λ.π. μετονομάζονται σε Κρατικούς Παιδι¬ 
κούς Σταθμούς. 

6. Το έγγραφο της Τράπεζας της Ελλάδος αριθ. 35670/ 

24.10.1991. * . 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7. Την απόφαση ' του Υπουργού Οικονομικών αριθ. 
1048293/800/0006/24.5.91 (ΦΕΚ 362/Β/30.5.1991) 
«Μεταβίβαση της εξουσίας να υπογράφουν με εντολή Υπουργού 
στο Γενικό Γραμματέα, , στους Γενικούς Διευθυντές, στους Προϊ¬ 
σταμένους Δ/νσεων, Τμημάτων κ.λ.π.», αποφασίζουμε: 

Ανακαλούμε την ανωτέρω απόφασή μας αριθ. 172516/ 
17.7.56 σχετικά με την ανάθεση της ταμειακής διαχείρισης του 
Α’ Κρατικού Παιδικού Σταθμού Ηρακλείου και ορίζουμε όπως το 
ταμιακό υπόλοιπο του λογαριασμού μεταφερθεί σε λογαριασμό 
που θα τηρείται στην Εθνική Τράπεζα της-Ελλάδος (Υποκατά¬ 
στημα Ηρακλείου). ί 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα] 12 Νοεμβρίου 1991 

Με εντολή Υπουργού 
] Ο Διευθυντής 
ΓΕΩΡΓΙΟΣ ΚΑΡΤΣΩΝΑΣ 


Αριθ. 2071331/8383/0024 (3) 

Ανάκληση της 3810/14.1.1970 απόφασης του Υπουργού Οι- 
] κονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: · 

1. Τις διατάξεις του από 20.1.1932 Π.Δ/τος «Διαχείριση νο¬ 
μικών προσώπων από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Α’ 175/24.10.1958) 
«Τροποποίηση του από 20.1.1932 Π.Δ/τος». 

3. Το Π.Δ/γμα 496)74 «Περί Λογιστικού των ΝΠΔΔ». 

4. Την απόφασή μας {αριθ. 3810/14.1.1970 «Ανάθεση της 
διαχείρισης του Εθνικού Παιδικού Σταθμού Ν. Αλικαρνασσού 
στην Τράπεζα της Ελλάδος». 

5. Το Ν. 1431/84 (ΦΕΚ 46/Α/84) με το οποίο οι Εθνικοί 

Παιδικοί Σταθμοί κ.λ.π. μετονομάζονται σε Κρατικούς Παιδι¬ 
κούς Σταθμούς. ! 

6. Το έγγραφό της Τράπεζας της Ελλάδος αριθ. 36587/ 

1.11.1991. 1 

7. Την απόφαση του Υπουργού Οικονομικών αριθ. 
1048293/800/0006/24.5.91 (ΦΕΚ 362/Β/30.5.1991) 

«Μεταβίβαση της εξουσίας να υπογράφουν με εντολή Υπουργού 
στο Γενικό Γραμματέα, στους Γενικούς Διευθυντές, στους Προϊ¬ 
σταμένους Δ/νσεων, Τμημάτων κ.λ.π.», αποφασίζουμε: 

Ανακαλούμε την ανωτέρω απόφασή μας αριθ. 3810/14.1.70 
σχετικά με την ανάθεση τής ταμειακής διαχείρισης του Α' Κρατι¬ 
κού Παιδικού Σταθμού Ν. Αλικαρνασσού και ορίζουμε όπως το 
ταμιακό υπόλοιπο του λογαριασμού μεταφερθεί σε λογαριασμό 
που θα τηρείται στην Εθνική Τράπεζα της Ελλάδος (Υποκατά¬ 
στημα Ηρακλείου). } 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, |ΐ2 Νοεμβρίου 1991 

Με εντολή Υπουργού 
Ο Διευθυντής 

ΓΕΩΡΓΙΟΣ ΚΑΡΤΣΩΝΑΣ 


«Τροποποίηση του από 20.1.1932 Π.Δ/τος». 

3. Το Π.Δ/γμα 496/74. «Περί Λογιστικού των ΝΠΔΔ». 

4. Την απόφασή μας αριθ. 165775/27.7.1966 «Ανάθεση 
της διαχείρισης ορισμένων Εθνικών Παιδικών Σταθμών στην 
Τράπεζα της Ελλάδος». 

5. Το Ν. 1431/84 (ΦΕΚ 46/Α/84) με το οποίο οι Εθνικοί 
Παιδικοί Σταθμοί κ.λ.π. μετονομάζονται σε Κρατικούς Παιδι¬ 
κούς Σταθμούς. 

6. Το έγγραφο της Τράπεζας της Ελλάδος αριθ. 36588/ 
1.11.1991. 

7. Την απόφαση του Υπουργού Οικονομικών αριθ. 
1048293/800/0006/24.5.91 (ΦΕΚ 362/Β/30.5.1991) 
«Μεταβίβαση της εξουσίας να υπογράφουν με εντολή Υπουργού 
στο Γενικό Γραμματέα, στους Γενικούς Διευθυντές, στους Προϊ¬ 
σταμένους Δ/νσεων, Τμημάτων κ.λ.π.», αποφασίζουμε: 

Ανακαλούμε μερικά την ανωτέρω απόφασή μας αριθ. 
165775/27.7.66 και μόνο όσον αφορά την ταμειακή διαχείριση 
του Κρατικού Παιδικού Σταθμού Αγ. Νικολάου (Κρήτης) και ορί¬ 
ζουμε όπως το ταμιακό υπόλοιπο του λογαριασμού μεταφερθεί σε 
λογαριασμό που θα τηρείται στην Εθνική Τράπεζα της Ελλάδος 
(Υποκατάστημα Αγ. Νικολάου - Κρήτης). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Νοεμβρίου 1991 

Με εντολή Υπουργού 
Ο Διευθυντής 

ΓΕΩΡΓΙΟΣ ΚΑΡΤΣΩΝΑΣ 


Αριθ. 2071332/8384/0024 (4) 

Μερική ανάκληση της '165775/27.7.1966 απόφασης του 
Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: | 

1. Τις διατάξεις του από 20.1.1932 Π.Δ/τος «Διαχείριση νο¬ 
μικών προσώπων από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Α' 175/24.10.1958) 


Αρι θ. 352389 (5) 

Μεταποιητικό ποιοτικό παρακράτημα. Καθορισμός φορέα συγκέ¬ 
ντρωσης και διάθεσης Κορινθιακής σταφίδας. 

Ο ΥΦΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του Ν. 1558/85 (ΦΕΚ 203/Α/85 «Κυβέρνηση και Κυ¬ 
βερνητικά Όργανα». 

β) Του Π.Δ. 402/88 (ΦΕΚ 187/Α/1988) «περί Οργανισμού 
του Υπουργείου Γεωργίας». 

γ) Του Ν. 992/1979 «περί οργανώσεως των διοικητικών 
υπηρεσιών δια την εφαρμογή της συνθήκης προσχωρήσεως της 
Ελλάδος εις τας Ευρωπαϊκάς Κοινότητας και ρυθμίσεις συναφών 
θεσμικών και οργανωτικών θεμάτων,, ιδιαίτερα δε το άρθρο 22 
αυτού και των Ν.. 1338/1983 «περί εφαρμογής του Κοινοτικού 
Δικαίου» και 1440/1984. 

δ) Του Ν.Δ/τος 243/1969 «περί βελτιώσεως της προστασίας 
της αμπελουργικής παραγωγής» όπως τροποποιήθηκε με το Ν. 
427/1976 «περί αντικαταστάσεως, συμπληρώσεως και καταρ- 
γήσεως ενίων διατάξεων του Ν.Δ/τος 243/1969» και ιδιαίτερα 
τις διατάξεις του άρθρου 1 αυτού. 

ε) Του Κανονισμού (ΕΟΚ) αριθ. 1206/90 του Συμβουλίου 
«περί καθορισμού των γενικών κανόνων του καθεστώτος ενίσχυ¬ 
σης στην παραγωγή, στον τομέα των μεταποιημένων οπωροκη- 
πευτικών» όπως τροποποιήθηκε με τον Καν. (ΕΟΚ) 2202/90 
του Συμβουλίου. 

στ) Του Καν. (ΕΟΚ) 426/86 του Συμβουλίου «για την κοινή 
οργάνωση αγοράς στον τομέα των μεταποιημένων οπωροκηπευ- 
τικών». 

2. Την κοινή απόφαση του Πρωθυπουργού και του Υπουργού 
Γεωργίας με αριθ. Υ 1493/23.9.91 (ΦΕΚ 692/Β/26.8.91) 
«περί ανάθεσης αρμοδιοτήτων στον Υπουπουργό Γεωργίας Χρ. 
Κοσκινά». 

3. Την ανάγκη καθορισμού φορέα συγκέντρωσης και διαχείρι¬ 
σης του μεταποιητικού ποιοτικού παρακρατήματος (βιομηχανι¬ 
κού παρακρατήματος), στην Κορινθιακή σταφίδα, αποφασί¬ 
ζουμε: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 
(Υποχρέωση) 

1. Οι μεταποιητές Κορινθιακής σταφίδας υποχρεούνται να μην 
μεταποιούν μια ποσότητα σταφίδας ίση με ένα ποσοστό επί των 
αγοραζομένων ποσοτήτων, καθοριζόμενο από Κανονισμό της 
ϊΟΚ. 

Το μέτρο αυτό αποσκοπεί στην εξασφάλιση μεταποιημένου 
προϊόντος βελτιωμένης ποιότητας και κατάλληλου για ανθρώ¬ 
πινη κατανάλωση. 

2. Η ποσότητα αυτή της σταφίδας ονομάζεται μεταποιητικό 
παρακράτημα ή βιομηχανικό παρακράτημα ή απορρίμματα επε¬ 
ξεργασίας και με τον ισχύοντα Κανονισμό (ΕΟΚ) 2202/90 του 
Συμβουλίου έχει ορισθεί ίση με 15% επί του αγοραζομένου από 
τους μεταποιητές εμπορευσίμου σταφιδοκάρπου. 

. Άρθρο 2 

(Ορισμός)* 

1. Ως απορρίμματα κατά τη γενική έννοια της επεξεργασίας νο¬ 
είται σύνολο των αποβαλλόμενων εκ του εμπορευσίμου παραγω¬ 
γικού σταφιδοκάρπου, όταν αυτός διέρχεται εκ των μηχανημά¬ 
των επεξεργασίας της μεταποιητικής μονάδας, προκειμένου να 
καταστεί κατάλληλος για ανθρώπινη κατανάλωση. Το τελικό 
προϊόν πρέπει να ανταποκρίνεται στις προδιαγραφές που προβλέ- 
πονται στο παράρτημα III (Β' Κορινθιακή σταφίδα) του Κανονι¬ 
σμού (ΕΟΚ) 2347/84 της Επιτροπής. 

2. Ως απορρίμματα κατά την ειδική έννοια της επεξεργασίας εί¬ 
ναι το σύνολο των ραγών που αποβάλλονται μεμονωμένως ή 
κατά συσσωματώματα (συγκολλήματα) κατά την διέλευση του 
εμπορεύσιμου παραγωγικού σταφιδοκάρπου από τη γραμμή πα¬ 
ραγωγής της μεταποιητικής μονάδας, προκειμένου ο σταφιδό¬ 
καρπος να καταστεί κατάλληλος για ανθρώπινη κατανάλωση. 
Τέτοιες ρώγες είναι οι ισχνές, οι βλαμένες, οι κόκκινες, οι άσαρ¬ 
κες, οι ψιλές (διάμετρος <4 ΜΜ), οι χονδρές (διάμετρος >8 
ΜΜ) και οι συσσωματωμένες. 

Άρθρο 3 
(Προδιαγραφές) 

1. Τα απορρίμματα Κορινθιακής σταφίδας συγκεντρώνονται 
υποχρεωτικά από τον Αυτόνομο Σταφιδικό Οργανισμό (Α.Σ.Ο.) 
και πρέπει να είναι απαλλαγμένα κοτσάλων και κάθε ξένης προς 
την σταφίδα ύλης. 

2. Είναι καλώς αποξηραμένα, περιεκτικότητας σε υγρασία μέ¬ 
χρι 16% με ανοχή +2%, δηλαδή η μεγίστη υγρασία δεν πρέπει 
να υπερβαίνει το 18%. 

3. Το ελάχιστο όριο περιεκτικότητος σε σάκχαρα ορίζεται το 
62%. ■ 

4. Απορρίμματα επεξεργασίας που δεν συγκεντρώνουν τις ανω¬ 
τέρω προδιαγραφές, δεν παραλαμβάνονται από τον Α.Σ.Ο. Ο 
υπόχρεος μεταποιητής οφείλει με κατάλληλους χειρισμούς να 
προσαρμόσει τα υπό παράδοση απορρίμματα στα παραπάνω όρια 
των προδιαγραφών. Ο ΑΣΟ δύναται να κατασχέσει βιομηχανικά 
απορρίμματα που αποδεδειγμένα δεν προέρχονται από την μετα¬ 
ποιητική διαδικασία (παρελθούσης εσοδείας, σταφίδες ζωοτρο¬ 
φών, σταφίδες για οξοποίηση, οινοπνευματοποίηση, πίκλες, στα¬ 
φιδίνη Χαι άλλες χρήσεις). Επίσης αν ο μεταποιητής, μετά από 
έγγραφη σύσταση του ΑΣΟ, αρνηθεί να παραλάβει τα επιστρεφό- 
μενα απορρίμματα για διόρθωση με κατάλληλους χειρισμούς, 
τότε τα απορρίμματα κατάσχονται σύμφωνα με τις διατάξεις του 
Β.Δ. 243/55. 

Άρθρο 4 

(Παράδοση Βιομηχανικών απορριμμάτων) 

1. Η παράδοση των απορριμμάτων υπό των μεταποιητών θα 
γίνεται υποχρεωτικά στον ΑΣΟ, σε τόπο που ορίζεται έγκαιρα 
από αυτόν, με γνώμονα πάντοτε τη μικρότερη οικονομική επιβά¬ 
ρυνση του μεταποιητού (πλησιέστερες διαθέσιμες αποθήκες του 


ΑΣΟ προς την μεταποιητική μονάδα), το αργότερο μέχρϊτο τέλος 
του επομένου της διάθεσης για κατανάλωση μήνα. 

Ο ΑΣΟ υποχρεούται εφόσον η παράδοση των βιομηχανικών 
απορριμμάτων γίνεται στις αποθήκες του, να τις διαμορφώσει 
κατάλληλα ώστε να υποδέχονται απρόσκοπτα φορτηγά αυτοκί¬ 
νητα με ανατροπή. 

2. Οι αρμόδιες υπηρεσίες του ΑΣΟ μετά την παραλαβή των 
απορριμμάτων, αρχικά θα παραδίδουν στον δικαιούχο μεταποιητή 
προσωρινή βεβαίωση παραλαβής, η οποία θα επιστρέφεται μετά 
την αναγγελία της εις σάκχαρον και υγρασίαν περιεκτικότητας 
των απορριμμάτων και την έκδοση του τιμολογίου πληρωμής μετά 
την εκκαθάριση του οικείου λογαριασμού. 

3. Κάθε μεταποιητής της σταφίδος υποχρεούται να τηρεί ει¬ 
δικό βιβλίο απορριμμάτων ή άλλο βιβλίο, στο οποίο καταγράφο¬ 
νται όλες οι αγοραζόμενες ποσότητες σταφίδος με τα αντίστοιχα 
εκδοθέντα δικαιολογητικά αγοράς (τιμολόγια). Το εν λόγω βι¬ 
βλίο απορριμμάτων πρέπει πάντοτε να είναι ενημερωμένο και να 
τίθεται στη διάθεση, σε πρώτη ζήτηση τόσο των υπαλλήλων ελε¬ 
γκτών του Υπ. Γεωργίας (Κ.Υ. και Περιφερειακές υπηρεσίες) 
όσο και του ΑΣΟ. 

4. Μετά το τέλος της λήξεως της προθεσμίας παράδοσης των 
απορριμμάτων οι αρμόδιοι υπάλληλοι του ΑΣΟ προβαίνουν στον 
έλεγχο των βιβλίων απορριμμάτων ή των άλλων αντίστοιχων βι¬ 
βλίων των μεταποιητών προς διαπίστωση της εκπλήρωσης των 
προβλεπομένων υποχρεώσεων των μεταποιητών όσον αφορά την 
παράδοση των απορριμμάτων. 

Άρθρο 5 
(Δειγματοληψία) 

1. Ο ΑΣΟ κατά την παραλαβή των απορριμμάτων λαμβάνει 

δείγμα εις τριπλούν για κάθε παρτίδα. Κάθε δείγμα είναι βάρους 
500 ΟΚ., τοποθετείται σε γυάλινο βάζο αεροστεγώς κλεισμένο 
και σφραγισμένο από τα μέλη του συνεργείου παραλαβής. Η αξία 
των περιεκτών και τα έξοδα αναλύσεως βαρύνουν τον μεταποί¬ 
ησή. _ ' 

2. Τα κατά τα ανωτέρω λαμβανόμενα και συσκευαζόμενα 

δείγματα σταφίδων αποστέλλονται: Ένα στο χημείο του ΑΣΟ 
στην Κεντρική Υπηρεσία για ανάλυση, προς προσδιορισμό υγρα¬ 
σίας και σακχάρου, ένα στον μεταποιητή που παρέδωσε τα απορ- 
ρίματα και ένα στο οικείο υποκατάστημα του ΑΣΟ, ως αντι- 
δείγμα. Σε περίπτωση διαφωνίας μεταποιητού - ΑΣΟ για το απο¬ 
τέλεσμα της αναλύσεως, τότε το αντιδείγμα αποστέλλεται προς 
ανάλυση στο Γ.Χ.Κ. (Γενικό Χημείο του Κράτους), τα αποτελέ¬ 
σματα του οποίου είναι τελεσίδικα και υποχρεωτικά για όλους. 
Τα έξοδα ανάλυσης των δειγμάτων του Γ.Χ.Κ. βαρύνουν τον με- 
ταποιητή. 

Άρθρο 6 
(Έκπτωση) 

Σε περίπτωση που η ανάλυση των δειγμάτων αποδείξει περιε¬ 
κτικότητα σε σάκχαρο μικρότερη της καθοριζομένης στο άρθρο 3 
της παρούσης αποφάσεως και υγρασία μεγαλύτερη της εις το ίδιο 
άρθρο καθοριζόμενης, τότε διενεργούνται από τον ΑΣΟ οι ανάλο¬ 
γες ποσοτικές αναγωγές με βάση το 62% σε σάκχαρα και το 
16% σε υγρασία ενώ επιβάλλονται οι σχετικές αυξομειώσεις επί 
των τιμών εκκαθάρισης. 

Στην περίπτωση της μεγαλύτερης περιεκτικότητας σε υγρα¬ 
σία, μέσα στα επιτρεπόμενα όρια ανοχής, γίνεται αναγωγή της 
ποσότητας σε υγρασία 16%, του μεταποιητού υποχρεουμένου να 
παραδίδει στον ΑΣΟ, την προκύπτουσα διαφορά ποσότητας (μεί¬ 
ωση). Αν για οποιονδήποτε λόγο ο μεταποιητής δεν διαθέτει 
απορρίμματα προς παράδοση στον ΑΣΟ, επιτρέπεται για την κά¬ 
λυψη της διαφοράς η παράδοση εμπορεύσιμου σταφιδόκαρπου. 

Άρθρο 7 
(Διαχείριση) 

1. Η διαχείριση των απορριμμάτων θα γίνεται από τον ΑΣΟ για 

λογαριασμό των μεταποιητών. Η πληρωμή των δικαιούχων με- 
ταποιητών θα γίνεται σταδιακά ανάλογα με την πορεία των ει¬ 
σπράξεων από την εκποίηση των απορριμμάτων. Οι δύο πρώτες 
μερικές εκκαθαρίσεις θα γίνονται στο τέλος κάθε τετράμηνου από 
την αρχή κάθε εμπορικής περιόδου. Η οριστική και τελευταία εκ¬ 
καθάριση θα γίνεται με την ολοσχερή διάθεση των απορριμμάτων 
της περιόδου και ειδικότερα μετά το κλείσιμο του τηρουμένου Ει¬ 
δικού λογαριασμού που τηρείται από τον ΑΣΟ. 

2. Ο τηρούμενος ειδικός λογαριασμός διαχείρισης απορριμμά¬ 
των θα χρεώνεται με όλα τα έξοδα διαχείρισης του προϊόντος (Συ¬ 
γκέντρωσης, αποθήκευσης, συντήρησης, διάθεσης) καθοριζόμενα 
από τις αρμόδιες υπηρεσίες του ΑΣΟ και συγκεκριμένα από το 
Δ.Σ. αυτού και θα πιστώνεται με τα έσοδα από την πώληση του 
προϊόντος. Επί των εσόδων πωλήσεων, κατά την τελική εκκαθά¬ 
ριση εφαρμόζεται συντελεστής κέρδους 10% υπέρ του ΑΣΟ. 

Το απομένον ποσόν, διαμοιράζεται στους δικαιούχους μετα- 
ποιητές, αναλογικά με το|πραγματικό βάρος των παραδοθέντων 
απορριμμάτων. Η τιμή εξόφλησης των δικαιούχων μεταποιητών 
θα αναφέρεται σε απορρίμματα περιεκτικότητας 62% σε σάκχαρα 
και 16% σε υγρασία. Σε περίπτωση αποκλίσεων γίνονται οι ανα¬ 
γκαίες αυξομειώσεις της τιμής με βάση τις δύο παραπάνω παρα¬ 
μέτρους. | 

3. Κατά την συνεδρίαση του Δ.Σ. του ΑΣΟ για τον καθορισμό 

και την έγκριση των εξόδων διαχείρισης των βιομηχανικών 
απορριμμάτων, παρίσταντάι χωρίς δικαίωμα ψήφου δύο εκπρόσω¬ 
ποι των μεταποιητών: ένας εκπρόσωπος των μεταποιητών με τον 
νόμιμο αντικαταστάτη _του ορίζεται από τον Σύνδεσμο Εξαγω- 
γέων Κορινθιακής Σταφίδας (ιδιώτες). Ο έτερος εκπρόσωπος 
των μεταποιητών με τον νόμιμο αναπληρωτή του ορίζεται κατά 
τον ίδιο τρόπο, από τις Συνεταιριστικές Μεταποιητικές μονάδες 
(Ε.Α.Σ. Αιγιαλείας, Ε.Α.Σ. Ζακύνθου, Ε.Α.Σ. Ηλείας - Ολυ¬ 
μπίας). Ο ΑΣΟ υποχρεούται να ειδοποιεί εγκαίρως τους εκπρο¬ 
σώπους των μεταποιητών για την συνεδρίαση του Διοικητικού 
Συμβουλίου του. | 

4. Οι εκπρόσωποι των [μεταποιητών διατηρούν το δικαίωμα 
της ενημέρωσής τους εκ μέρους του ΑΣΟ επί της πορείας διαχεί¬ 
ρισης των απορριμμάτων. | Προς τούτο υπαβάλλουν ανά δίμηνο 
στον ΑΣΟ γραπτό αίτημα [ζητώντας την κατάσταση πωλήσεων 
για κάθε δίμηνο (συγκεντρωθείσα ποσότητα, αναλυτικές πουλή¬ 
σεις κατά αγοραστή, τιμές κλπ.). 

(Άρθρο 8 
[(Διάθεση) 

Η περιελθούσα εις χείρας του ΑΣΟ ποσότητα απορριμμάτων 
Κορινθιακής σταφίδας, διατίθεται από τον ΑΣΟ είτε με πλειοδοτι¬ 
κούς διαγωνισμούς είτε σε προκαθορισμένες τιμές. Κατά την εκ¬ 
ποίηση των απορριμμάτων λαμβάνονται εκ μέρους του ΑΣΟ όλα 
τα απαραίτητα μέτρα διαφάνειας των διαδικασιών και ορθολογι¬ 
κής στρατηγικής ρευστοποίησης των απορριμμάτων. Τα απορρίμ¬ 
ματα διατίθενται για οινόπνευμα, όζος, σταφιδίνη κλπ. βιομηχα¬ 
νικές χρήσεις εκτός της ανθρώπινης κατανάλωσης. Σε περί¬ 
πτωση αδυναμίας εκποιήσεώς των απορριμμάτων για βιομηχανι¬ 
κές χρήσεις, είναι δυνατόν ι να διατεθούν αυτά για ζωοτροφές, 
μόνο σε κτηνοτρόφους και μονάδες ζωοτροφών. 

Κατά την εκποίηση των απορριμμάτων λαμβάνονται απαραιτή¬ 
τους από τον ΑΣΟ όλα τα ε,νδεικνυόμενα μέτρα για την εξασφά¬ 
λιση του προορισμού της χρήσης, προς αποφυγή καταστρατηγή- 
σεων. } 

Όπου επιβάλλεται, είναι δυνατόν κατά την παράδοση των 
απορριμμάτων στους αγοραστές να γίνεται η ανάλογη μετουσί¬ 
ωση, σε συνεννόηση με τηνι αρμόδια Διεύθυνση του Υπουργείου 
Γεωργίας. Τα υλικά και τα έξοδα μετουσίωσης βαρύνουν πάντοτε 
τους αγοραστές. 

Η εντολή για μετουσίωση δίδεται προς τον ΑΣΟ από την αρμό¬ 
δια Κ.ΐ. του Υπουργείου Γεωργίας με σχετικό ΤΕΛΕΞ ή ΤΕΛΕ¬ 
ΦΑΞ. 1 


Άρθρο 9 

(Έλεγχοι - Διαιτησία) 

1. Η παρακολούθηση και ο έλεγχος της εφαρμογής των διατά¬ 
ξεων της παρούσης απόφασης ανατίθεται στις αρμόδιες υπηρεσίες 
του Υπουργείου Γεωργίας (Δ/νσεις Γεωργίας και Κεντρική Υπη¬ 
ρεσία). 

2. Οι Υπηρεσίες του ΑΣΟ ενημερώνουν εγκαίρως τις αρμόδιες 
Δ/νσεις Γεωργίας για το χρονοδιάγραμμα παραλαβής απορριμμά¬ 
των από τις βιομηχανίες (μεταποιητικές μονάδες) της δικαιοδο¬ 
σίας της Δ/νσης Γεωργίας. Οι Δ/νσεις Γεωργίας αποστέλλουν, 
εφόσον τούτο είναι εφικτό, τους αρμόδιους ελεγκτές ποιοτικού 
ελέγχου. Έλεγχοι διενεργούνται από τους αρμόδιους υπαλλή¬ 
λους του Υπ. Γ εωργίας σε οποιοδήποτε στάδιο της διαδικασίας 
παραλαβής και εκποίησης των απορριμμάτων, είτε κατά τακτικά 
χρονικά διαστήματα, είτε αιφνιδιαστικά κατά την κρίση των ελεγ- 
χουσών αρχών, είτε στον μεταποιητή, είτε στον ΑΣΟ αλλά και 
στις αποθήκες του αγοραστή. Επίσης ελέγχονται τα τελικά προϊό¬ 
ντα, μεταποίησης (όξος, σταφιδίνη κ.α.). Υποχρεωτικώς παρευ- 
ρίσκονται οι ελεγκτικές αρχές στην περίπτωση μετουσίωσης των 
απορριμμάτων πριν την πώλησή τους π.χ. μετουσίωση με ιχθυέ¬ 
λαια, ζυμέλαια κ.λ.π. 

3. Κάθε διαφωνία που αναφύεται κατά την παράδοση και πα¬ 
ραλαβή των απορριμμάτων μεταξύ μεταποιητού και ΑΣΟ, επιλύε¬ 
ται με προσφυγή στον αρμόδιο ποιοτικό ελεγκτή της Δ/νσης Γε¬ 
ωργίας. Η απόφαση του αρμόδιου ποιοτικού ελεγκτή, που στην 
περίπτωση αυτή ενεργεί ως όργανο διαιτησίας, είναι οριστική, 
αμετάκλητη και υποχρεωτική για τα ενδιαφερόμενα μέρη. 

Άρθρο 10 
(Ποινές) 

Οι παραβάτες των διατάξεων της απόφασης αυτής τιμωρού¬ 
νται σύμφωνα με τις διατάξεις του Ν.Δ. 243/69. 

Άρθρο 11 

(Έκταση εφαρμογής) 

Κάθε θέμα που αφορά τα βιομηχανικά απορρίμματα Κορινθια¬ 
κής σταφίδας ρυθμίζεται από τις διατάξεις της παρούσης απόφα¬ 
σης. 

Άρθρο 12 
(Δημοσίευση) 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Νοεμβρίου 1991 

Ο ΥΦΥΠΟΥΡΓΟΣ 

ΧΡ. ΚΟΣΚΙΝΑΣ 

-♦-- 

Αριθ . 3523 88 (6) 

Τροποποίηση της απόφασης 382374/1.10.1990 του 

Υπουργού Γεωργίας που αναφέρεται στο ποιοτικό παραγω¬ 
γικό παρακράτημα (4%) Σουλτανίνας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του Ν. 1558/85 (ΦΕκ 203/Α/3.8.85) «Κυβέρνηση και 
Κυβερνητικά όργανα». 

β) Του Π.Δ. 402/88 (ΦΕΚ 187/Α/1988) «περί οργανισμού 
του Υπουργείου Γεωργίας». 

γ) Του Ν. 992/1979 «περί οργανώσεως των διοικητικών 
υπηρεσιών δια την εφαρμογή της συνθήκης προσχωρήσεως της 
Ελλάδος εις τας Ευρωπαϊκάς Κοινότητας και ρυθμίσεως συνα¬ 
φών θεσμικών και οργανωτικών θεμάτων» και ιδιαίτερα το άρθρο 
22 αυτού καθώς των Ν. 1338/1983 «περί εφαρμογής του Κοι¬ 
νοτικού δικαίου» και 1440/1984. 

δ) Του Ν. Δ/τος 243/1969 «περί βελτιώσεως και προστασίας 
της αμπελουργικής παραγωγής» όπως τροποποιήθηκε με το Ν. 
427/1986 «περί αντικαταστάσεως, συμπληρώσεως και καταρ- 
γήσεως ενίων διατάξεων του Ν.Δ/τος 243/1969» και ιδιαίτερα 
τις διατάξεις του άρθρου 1 αυτού. 

ε) Του Κανονισμού (ΕΟΚ) αριθ. 1206/90 του Συμβουλίου 
«περί καθορισμού των γενικών Κανόνων του Καθεστώτος ενίσχυ¬ 
σης στην παραγωγή στον τομέα των μεταποιημένων οπωροκη- 
πευτικών» όπως τροποποιήθηκε με τον Κανονισμό ΕΟΚ αριθ. 
2202/90 και ιδιαίτερα του άρθρου 1 αυτού. 

2. Την απόφαση του Πρωθυπουργού και Υπουργού Γεωργίας 
με αριθμ. ΐ 1493/23.8.91 που δημοσιεύτηκε στο ΦΕΚ 692/Τ. 
Β./ 26.8.91 και αφορά ανάθεση αρμοδιοτήτων στον Υφυπουργό 
Γεωργίας Χρ. Κοσκινά. 

3. Την ανάγκη να καθορισθεί το περιεχόμενο και η διαχείριση 
του ποιοτικού παραγωγικού παρακρατήματος της Σουλτανί¬ 
νας. 

4. Την απόφαση με αριθ. 382374/1.10.90 του Υπουργού 
Γεωργίας, αποφασίζουμε: 

Αντικαθιστούμε την παράγραφο 6 της απόφασης με αριθ. 
382374/1.10.90 του Υπουργού Γεωργίας με την κατω¬ 
τέρω: 

«το ποιοτικό παραγωγικό παρακράτημα Σουλτανίνας πρέπει 
να παραδοθεί από τον υπόχρεο (παραγωγό ή συνεταιρισμό ή με- 
ταποιητή) στο φορέα συγκέντρωσης παρακρατημάτων 
(Κ.Σ.Ο.Σ.) μέχρι 31/12ου κάθε εμπορικής περιόδου». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Οκτωβρίου 1991 

Ο ΥΦΥΠΟΥΡΓΟΣ 

ΧΡ. ΚΟΣΚΙΝΑΣ 
-♦- 

Αριθ. Α3α/11152 (7) 

Εγκατάσταση και λειτουργία της Νευροχειρουργικής Κλινικής 

του Τμήματος Ιατρικής του Πανεπιστημίου Αθηνών στο Περ. 

Γεν. Νοσ. Αθηνών «Ο ΕΥΑΓΓΕΛΙΣΜΟΣ». 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: α) του άρθρου 13 παρ. 1 του Ν. 1397/83 
«Εθνικό Σύστημα Υγείας» (ΦΕΚ 143/Α/83). 

β) Του Π.Δ/τος 128/91 «Ίδρυση Νευροχειρουργικής Κλινι¬ 
κής στο Τμήμα Ιατρικής του Πανεπιστημίου Αθηνών και καθορι¬ 
σμός του εσωτερικού κανονισμού της» (ΦΕκ 52/Α/91). 

2. Την γνώμη της Γεν. Συνέλευσης του Τμήματος Ιατρικής 
του Πανεπιστημίου Αθηνών (συνεδρίαση 8/23.5.89). 

3. Την υπ’ αρ. 7/9.9.91 απόφαση του Δ.Σ. του Περ. Γεν. 
Νοσ. Αθηνών «Ο ΕΥΑΓΓΕΛΙΣΜΟΣ». 

4. Την υπ’ αρ. 21/88ης Ολομέλειας/26.9.91 απόφαση του 
Κεντρικού Συμβουλίου Υγείας (ΚΕΣΥ), αποφασίζουμε: 

Άρθρο μόνο 

1. Εγκαθίσταται και λειτουργεί στον πρώτο χειρουργικό τομέα 
της Ιατρικής Υπηρεσίας του Περιφερειακού Γενικού Νοσοκομείου 
Αθηνών «Ο ΕΥΑΓΓΕΛΙΣΜΟΣ» η Νευροχειρουργική Κλινική 
του Τμήματος Ιατρικής του Πανεπιστημίου Αθηνών, δύναμης 
σαράντα (40) κλινών, στο πλαίσιο της συνολικής δύναμης κλινών 
του πρώτου Χειρουργικού τομέα του Νοσοκομείου. 

2. Στην Πανεπιστημιακή κλινική λειτουργεί αντίστοιχα τα¬ 
κτικό εξωτερικό ιατρείο. 

3. Τα μέλη ΔΕΠ που υπηρετούν στην Παν/κή Κλινική υπο- 
χρεούνται: 

α) Σε υπηρεσία και στα αντίστοιχα τακτικά εξωτερικά ιατρεία 
που οι μέρες και ώρες λειτουργίας τους καθορίζονται με απόφαση 


του Δ.Σ. του Νοσοκομείου, ύστερα από γνώμη της Επιστημονι¬ 
κής Επιτροπής αυτού και 

β) Σε εφημερία για την αντιμετώπιση εκτάκτων περιστατικών 
και παροχή επείγουσας περίθαλψης σύμφωνα με όσα ισχύουν 
κάθε φορά για την εφημερία του Νοσοκομείου. 

4. Το προσωπικό που υπηρετεί στην Παν/κή Κλινική υποχρε- 
ούται να συνεργάζεται με τα αντίστοιχα Τμήματα της Ιατρικής 
Υπηρεσίας όλων των Νοσηλευτικών Ιδρυμάτων της υγειονομι¬ 
κής περιφέρειας, για την ανάπτυξη και αναβάθμιση του επιπέδου 
της εκπαίδευσης και παροχής υπηρεσιών Υγείας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Νοεμβρίου 1991 

ΟΙ ΥΠΟΥΡΓΟΙ 

ΥΓΕΙΑΣ. ΠΡΟΝΟΙΑΣ ΚΑΙ 
ΚΟΙΝΩΝΙΚΟΝ ΑΣΦΑΛΙΣΕΩΝ 

Γ. ΣΟΥΡΛΑΣ 

-♦- 

Αριθ. 32737 (8) 

Σύσταση ίδιου Νομικού Προσώπου με το όνομα «Δημοτικός Ορ¬ 
γανισμός Άθλησης Νέου Ψυχικού». 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 187 του 323/89 Π.Δ/τος. 

2. Την αρ. 188/1991 απόφαση του Δημοτικού Συμβουλίου 
Νέου Ψυχικού, αποφασίζουμε: 

1. Συστήνουμε ίδιο νομικό πρόσωπο με το όνομα «Δημοτικός 
Οργανισμός'Αθλησης Νέου Ψυχικού», στον Δήμο Νέου Ψυχικού 
του Νομού Αττικής. 

2. Σκοπός του νομικού αυτού προσώπου είναι: α) παρέχει τη 
δυνατότητα σε όλους τους δημότες και κατοίκους να συμμετέχουν 
σε αθλητικές δραστηριότητες (ενόργανη γυμναστική, ρυθμική, 
αντισφαίριση, καλαθοσφαίριση, κ.λ.π.), β) Η ανάπτυξη του Μα¬ 
ζικού Λαϊκού Αθλητισμού και γ) Η συμμετοχή σε αγώνες (πρω¬ 
ταθλήματα, ημερίδες, κ.λ.π.) υπό την αιγίδα .των Ομοσπονδιών 
των Αθλημάτων. 

3. Το συνιστώμενο νομικό πρόσωπο διοικείται από 7 - επταμε- 
λές διοικητικό συμβούλιο αποτελούμενο: 

α) Από τον Δήμαρχο, ως Πρόεδρο. 

β) Από τρεις (3) Δημοτικούς Συμβούλους που ορίζονται με 
απόφαση του Δ.Σ. 

γ) Από τρεις (3) Δημότες που ορίζονται με απόφαση του Δ.Σ. 

Η θητεία των μελών του διοικητικού συμβουλίου διαρκεί όσο 
και η δημοτική περίοδος, η δε θητεία του πρώτου διοικητικού 
συμβουλίου, λήγει με την λήξη της παρούσας δημοτικής περιό¬ 
δου. 

4. Πόροι του νομικού προσώπου είναι: 

α) Η ετήσια επιχορήγηση του Δήμου Νέου Ψυχικού που θα εί¬ 
ναι το ποσό των 6.000.000 δρχ. τουλάχιστον. 

β) Οι επιχορηγήσεις της Γ.Γ.Α. και κάθε άλλου φορέα. 

γ) Ποσοστά από εισπράξεις χρήσης αιθουσών και γηπέδων 
από αθλητικούς συλλόγους και ατομικές προπονήσεις τα οποία 
θα καταβάλλονται από τον εκάστοτε προπονητή, που θα κάνει 
χρήση γηπέδου. 

δ) Ποσοστά από εισπράξεις καλλιτεχνικών και κάθε φύσης εκ¬ 
δηλώσεων που διενεργούνται χωρίς τη συμμετοχή του δήμου 
Νέου Ψυχικού. 

ε) Εισπράξεις από διαφημίσεις στους χώρους όλων των αθλη¬ 
τικών εγκαταστάσεων. 

στ) Έσοδα από την συμβολική χρηματική συμμετοχή των 
αθλουμένων στις εγκαταστάσεις. 

ζ) Εισπράξεις από το αντίτιμο πραγμάτων ή υπηρεσιών. 

η) Κάθε άλλη νόμιμη πρόσοδος. 

5. Το νομικό πρόσωπο εκπροσωπείται στα δικαστήρια και σε 
κάθε δημόσια αρχή από τον Πρόεδρο του Διοικητικού Συμβου- 


ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Γ. ΣΟΥΦΛΙΑΣ 

λίου και όταν αυτός απουσιάζει ή κωλύεται από τον αντιπρόεδρο 
ή από μέλος που ορίζεται από το Διοικητικό Συμβούλιο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 21 Οκτωβρίου 1991 
0 Νομάρχης 

ΕΥΑΓΓΕΛΟΣ ΧΑΡΑΛΑΜΠΙΔΗΣ 
-♦- 

Αριθ. 34342 (9) 

Σύσταση αμιγούς Δημοτικής Επιχείρησης Βρεφονηπιακών Σταθ¬ 
μών Δήμου Ηρακλείου Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις των άρθρων 260 έως 267, 270, 274 και 
287 του Π. Δ/τος 323/1989 (Δημοτικός και Κοινοτικός Κώδι- 
κας). 

2. Την αριθμ. 25027/9.4.1984 απόφαση του Υπουργού 
Εσωτερικών, που δημοσιεύτηκε στο 244/19.4.1984 ΦΕΚ τ. 
Βλ 

3. Την 198/1991 απόφαση του Δημοτικού Συμβουλίου Ηρα¬ 
κλείου του Νομού Αττικής. 

4. Τις διατάξεις του άρθρου μόνου του Π. Δ/τος 250/1989 
(ΦΕΚ 118 τ. Α’/10.5.1989) «Μεταβίβαση αρμοδιοτήτων του 
Υπουργού Εσωτερικών στους Νομάρχες»., αποφασίζουμε: 

1. Σύσταση - Επωνυμία: 

Συνιστάται στο Δήμο Ηρακλείου του Νομού Αττικής, αμιγής Δη¬ 
μοτική Επιχείρηση, με την επωνυμία «ΚΕΝΤΡΟ ΚΟΙΝΩΝΙΚΗΣ 
ΠΡΟΣΤΑΣΙΑΣ ΗΡΑΚΛΕΙΟΥ ΑΤΤΙΚΗΣ», ως ίδιο Νομικό 
Πρόσωπο Ιδιωτικού Δικαίου, το οποίο διέπεται από τις διατάξεις 
των άρθρων 260 έως 267, 270, 274 και 287 του Π. Δ/τος 
323/1989 (Δ.Κ.Κ.). 

2. Σκοπός: 

Σκοπός της Επιχείρησης είναι: 

Η παροχή υπηρεσιών που έχουν σκοπό την εξυπηρέτηση του 
κοινού με την κάλυψη των αναγκών των δημοτών και των κατοί¬ 
κων του Δήμου για παιδιά προσχολικής ηλικίας. Η αντιμετώπιση 
των ήδη σοβαρών προβλημάτων λειτουργίας του Βρεφονηπιακού 
Κέντρου και η απαλλαγή της Δημοτικής Επιχείρησης Τεχνικών 
' Εργων από την πρόσθετη επιβάρυνση του προϋπολογισμού της. 

3. Έδρα: 

Έδρα της Επιχείρησης είναι ο Δήμος Ηρακλείου Αττικής. 

4. Διάρκεια: 

Η διάρκεια της Επιχείρησης ορίζεται εκατό (100) έτη, από τη 
δημοσίευση της απόφασης αυτής στην Εφημερίδα της Κυβέρνη- 
σης. 

5. Διοίκηση: 

Η Επιχείρηση διοικείται από επταμελές (7) Διοικητικό Συμ¬ 
βούλιο, του οποίου τα μέλη ορίζονται, με ισάριθμα αναπληρωμα¬ 
τικά, από το Δημοτικό Συμβούλιο. 

Από τα μέλη του Διοικητικού Συμβουλίου, οι τέσσερις (4) είναι 
αιρετοί εκπρόσωποι του Δήμου Ηρακλείου Αττικής, ένας (1) είναι 
εκπρόσωπος του Συλλόγου Γονέων και Κηδεμόνων, με έδρα το 
Δήμο Ηρακλείου Αττικής, ένας (1) εκπρόσωπος των εργαζομέ¬ 
νων (χωρίς αλλαγή της συστατικής πράξης) όταν η επιχείρηση 
απασχολεί περισσότερους από είκοσι εργαζόμενους και τα υπό¬ 
λοιπα μέλη είναι δημότες ή κάτοικοι του Δήμου που έχουν πείρα ή 
γνώσεις σχετικές με το αντικείμενο της Επιχείρησης, και ορίζο¬ 
νται με απόφαση του Δημοτικού Συμβουλίου. Το Δημοτικό Συμ¬ 
βούλιο ορίζει επίσης από τα μέλη Διοικητικού Συμβουλίου τον 
Πρόεδρο και Αντιπρόεδρο του Διοικητικού Συμβουλίου της Επι¬ 
χείρησης. 

6. Περιουσία - Κεφάλαιο - Διαχέριση: 

(1) Το αρχικό κεφάλαιο της Επιχείρησης ορίζεται στο ποσό 
των είκοσι εκατομμυρίων (20.000.000) δραχμών, το οποίο 
κατά τη νόμιμη διαδικασία διαθέτει ο Δήμος Ηρακλείου Αττικής. 


7. Πόροι της Επιχείρησης είναι: Τα έσοδα από τα δίδακτρα, 
μεταφορικά, εκδηλώσεις και γενικά από την άσκηση της δραστη- 
ριότητάς της, οι πρόσοδοι από την περιουσία της, δάνεια, κληρο¬ 
νομιές, εισφορές, δωρεές και λοιπές επιχορηγήσεις. 

8. Η Επιχείρηση διαλύεται: 

(α) Με απόφαση του Δημοτικού Συμβουλίου, με την απόλυτη 
πλειοψηφία των μελών του και απόφαση του Νομάρχη. 

(β) Όταν λήξει χωρίς να παραταθεί η διάρκεια της Επιχείρη¬ 
σης και 

(γ) Σε περίπτωση πτώχευσης της Επιχείρησης. 

Την διάλυση της επιχείρησης ακολουθεί η εκκαθάριση. Εκτός 
από την περίπτωση της πτώχευσης, η εκκαθάριση γίνεται από 
δύο (2) εκκαθαριστές που ορίζονται απο το Δημοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέσεις, ει- 
σπράττονται οι απαιτήσεις, ρευστοποιείται η περιουσία και πλη¬ 
ρώνονται τα χρέη της Επιχείρησης. 

Το υπόλοιπο περιέρχεται στο Δήμο Ηρακλείου Αττικής. 

9. Η συγκρότηση, η λειτουργία και οι αρμοδιότητες των οργά¬ 
νων διοίκησης, η οργάνωση, η λειτουργία, η διαχείριση και επο- 
πτεία της Επιχείρησης, διέπονται από τις σχετικές με τις Δημοτι¬ 
κές και Κοινοτικές Επιχειρήσεις διατάξεις του Π. Δ/τος 323/ 
1989 (ΔΚΚ), την αριθμ. 25027/9.4.1984 απόφαση του 
Υπουργού Εσωτερικών, που δημοσιεύθηκε στο ΦΕΚ 244/ 
19.4.1984 τ. Β’ καθώς και τα εκδοθησόμενα τυχόν Προεδρικά 
Διατάγματα σε εφαρμογή των ανωτέρω αναφερομένων διατά¬ 
ξεων κλπ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 11 Νοεμβρίου 1991 
Ο Νομάρχης 

ΕΥΑΓΓΕΛΟΣ ΧΑΡΑΛΑΜΠΙΔΗΣ 


Αριθ. 21537 (10) 

Σύσταση ίδιου Νομικού Προσώπου στην Κοινότητα Ελευθερών 

Ν. Λάρισας με την επωνυμία «Σχολική Επιτροπή Δημοτικού 

Σχολείου και Νηπιαγωγείου Ελευθερών». 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις (α) Των παρ. 8-15 του άρθρου 5 του Ν. 
1894/1990 «Για την Ακαδημία Αθηνών και άλλες εκπαιδευτι¬ 
κές διατάξεις» και 

β) Του άρθρου 187 του Δημοτικού και Κοινοτικού Κώδικα 
(Π.Δ. 323/1989) (Α’ 146). 

2. Την 42/1991 απόφαση του Κοινοτικού Συμβουλίου Ελευ¬ 
θερών του Νομού Λάρισας για τη σύσταση σχολικής επιτροπής, 
αποφασίζουμε: 

1. Συνιστούμε στην Κοινότητα Ελευθερών του Νομού Λάρισας 
ίδιο Νομικό Πρόσωπο με την επωνυμία «Σχολική Επιτροπή Δη¬ 
μοτικού Σχολείου και Νηπιαγωγείου Ελευθερών». 

Η συνιστώμενη με την απόφαση αυτή σχολική επιτροπή διοι- 
κείται από (7) επταμελές Διοικητικό Συμβούλιο. 

α) Τον εκάστοτε Πρόεδρο της Κοινότητας ως πρόεδρο της 
Σχολικής Επιτροπής. 

β) Έναν (1) Κοινοτικό Σύμβουλο που ορίζεται από το Κ.Σ. 

γ) Το Διευθυντή του Δημοτικού Σχολείου. 

δ) Την Δ/ντρια του Νηπιαγωγείου. 

ε) Τον εκπρόσωπο του Συλλόγου Γονέων και Κηδεμόνων του 
Δημοτ. Σχολείου και Νηπιαγωγείου Ελευθερών. 

στ) Δύο κατοίκους της Κοινότητες που καθορίζονται από το 
Κ.Σ. 

2. Η θητεία του πρώτου Διοικητικού Συμβουλίου της συνιστώ- 
μενης με την απόφαση αυτή σχολικής επιτροπής λήγει με τη λήξη 
της κοινοτικής περιόδου 1991-1994. 

Η θητεία των μελών του Διοικητικού Συμβουλίου ακολουθεί 
την κοινοτική περίοδο. 

3. Το Διοικητικό Συμβούλιο της σχολικής επιτροπής εκλέγει 
τον αντιπρόεδρο και τον γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κά¬ 
λυψη των δαπανών λειτουργίας, θέρμανσης, φωτισμού, ύδρευ¬ 
σης, τηλεφώνου, αποχέτευσης, αγοράς αναλωσίμων υλικών 
κ.λ.π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των 
σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας 
και δευτεροβάθμιας (1) εκπαίδευσης για τον εφοδιασμό από τον 
Οργανισμό Σχολικών Κτιρίων των σχολείων με έπιπλα και εξο- 
πλιστικά είδη και από το Υπουργείο Εθνικής Παιδείας και Θρη¬ 
σκευμάτων με βιβλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση 
των σχολικών κυλικείων. .. ■ 

στ) Η λήψη κάθε άλλου μέτρου που κρίνεται αναγκαίο για τη 
στήριξη της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας Ελευθερών. 

γ) Κάθε είδους εισφορές, δωρεές, κληρονομιές, κληροδο¬ 
σίες. 

6. Περιουσία: 

Το Κτίριο Δημοτικού Σχολείου και Νηπιαγωγείου συνολικής 
έκτασης 350 μ2 εντός οικοπέδου 3,230 μ2. 

7. Το Νομικό Πρόσωπο εκπροσωπείται στο δικαστήριο και σε 
κάθε δημόσια αρχή από τον Πρόεδρο του Διοικητικού Συμβου¬ 
λίου και όταν αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 4 Νοεμβρίου 1991 

Με εντολή Νομάρχη 
Ο Διευθυντής 
ΖΑΧΑΡ. ΠΕΤΕΛΗΣ 

- ♦- 

Αριθ. Ε.Ρ.1066 (11) 

Συγκρότηση Νομαρχιακής Επιτροπής Επαγγελματικής Κατάρ¬ 
τισης και Απασχόλησης (ΝΕΕΚΑ). 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις του άρθρου 3 του Ν. 1836/89 «Προώθηση 
της απασχόλησης και της Επαγγελματικής κατάρτισης και άλ¬ 
λες διατάξεις». 

2. Τις διατάξεις του Π.Δ. 368/89 «Περί Οργανισμού του 
Υπουργείου Εργασίας». 

3. Τις διατάξεις του άρθρου 19 του Ν. 1599/86 «Σχέσεις 
Κράτους - Πολίτη, καθιέρωση νέου τύπου ταυτότητας και άλλες 
διατάξεις». 

4. Την ανάγκη λειτουργίας «Του Εθνικού Συμβουλίου Επαγ¬ 
γελματικής Κατάρτισης και Απασχόλησης», αποφασίζουμε: 

Συγκροτούμε την Νομαρχιακή Επιτροπή Επαγγελματικής 
Κατάρτισης και Απασχόλησης (ΝΕΕΚΑ) από τους κατωτέρω: 

1. Τον Νομάρχη Σάμου ή τον εκπρόσωπό του ως Πρόεδρο. 

2. Τον Τριτσινιώτη Δημήτριο ως Τακτικό μέλος με αναπλη¬ 
ρωτή του τον Σίδερη Γιώργο ως εκπροσώπους του Εργατοϋπαλ- 
ληλικού Κέντρου Σάμου. 

3. Τον Σίδερι Νικόλαο ως τακτικό μέλος με αναπληρωτή του 


τον Χούλη Γεώργιο ως εκπροσώπους του Εμπορικού και Βιομ/ 
κού Επιμελητηρίου Σάμου. 

4. Τον Σταθακιό Νικόλαο ως τακτικό μέλος με αναπληρωτή 
του τον Παπαχριστοδούλου Γεώργιο εκπροσώπους της Τοπικής 
Ένωσης Δήμων και Κοινοτήτων Σάμου. 

5. Τον Μακρή Ιωάννη ως τακτικό μέλος με αναπληρωτή του 
τον Πετρούσκα Φίλιππο ως εκπροσώπους εκπαιδευτικούς της 
Νομαρχιακής Επιτροπής Παιδείας. 

6. Την Αλειφτήρα Μαγδαληνή Δ/τρια της Τ.Υ. Ο.Α.Ε.Δ. Σά¬ 
μου αναπληρούμενη από τον νόμιμο αναπληρωτή της. 

Γραμματέα της Επιτροπής ορίζουμε τόν Προέδρου Βασίλειο 
υπάλληλο της Τ.Υ. Ο.Α.Ε.Δ. Σάμου με αναπληρωτή του την Πε¬ 
τρούσκα Ευαγγελία υπάλληλο της ίδιας Υπηρεσίας. 

Η θητεία του Συμβουλίου ορίζεται διετής. 

Η ΝΕΕΚΑ με βάση τις ανάγκες και τις δυνατότητες του Νο¬ 
μού καθώς και τα προγράμματα ανάπτυξης, διατυπώνει και ει- 
σηγείται στο Νομαρχιακό Συμβούλιο.προτάσεις για το σχεδίασμά 
καταλλήλων προγραμμάτων εξωσχολικού επαγγελματικού προ¬ 
σανατολισμού, επαγγελματικής κατάρτισης, επανεκπαίδευσης 
και απασχόλησης, συντάσσει έκθεση για τις δραστηριότητές της 
και το πρόγραμμα δράσης της, τα οποία υποβάλλει στην Περιφε¬ 
ρειακή Επιτροπή Επαγγελματικής Κατάρτισης και Απασχόλη¬ 
σης. Εισηγείται προς το Δ.Σ. του Ο.Α.Ε.Δ. τρόπους για την απο¬ 
δοτικότερη λειτουργία των υπηρεσιών του και για την αποτελε¬ 
σματικότερη εφαρμογή των προγραμμάτων του και γενικά προ¬ 
ωθεί την ανάπτυξη του διαλόγου των κοινωνικών εταίρων σε θέ¬ 
ματα επαγγελματικής κατάρτισης και απασχόλησης. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 


Σάμος, 1 Νοεμβρίου 1991 

Ο Νομάρχης 
ΑΘ. ΧΕΙΜΑΡΑΣ 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στη 2040030/3497/0022/25.7.91 κοινή απόφαση των 
Υπουργών Εθν. Άμυνας και Οικονομικών που δημοσιεύθηκε στο 
ΦΕΚ 663 τΒ’/7.8.91, διορθώνεται η περ. γ' της παρ. γ' ως 
εξής: 

Αντί του εσφαλμένου: «Υπαξιωματικοί χειριστές που ίπτανται 
με ελικοφόρο αεροσκάφος ή ελικόπτερο βάρους μικρότερου των 
4.000 χιλιογράμμων (άδειο - εξοπλισμένο)» τίθεται το ορθό: 

«γ) Υπαξιωματικοί χειριστές που ίπτανται με ελικοφόρο αερο¬ 
σκάφος ή ελικόπτερο βάρους άνω των 4.000 χιλιογράμμων 
(άδειο - εξοπλισμένο)». 

(Από το Υπουργείο Οικονομικών) 


--♦- 

(13) 

Στην 30521/2.10.1991 απόφαση του Νομάρχη Ανατολικής 
Αττικής που δημοσιεύτηκε στο ΦΕΚ 844/15.10.1991 (τ. Β) 
και αφορά σύσταση ίδιου Νομικού Προσώπου στο Δήμο Ν. Ιωνίας 
Αττικής με το όνομα «12η Σχολική Επιτροπή Δήμου Ν. Ιωνίας» 
επιφέρεται η πιο κάτω διόρθωση: 

Στη σελ. 7295 1η στήλη 18ο στίχο εκ των άνω το εσφαλμένο 
«3ο Γυμνάσιο» αντικαθίσταται με το σωστό «8ο Γυμνάσιο». 

(Από το Εθνικό Τυπογραφείο) 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


/ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕϋΕΧ 

22.3211 ΥΡΕΤ ΟΗ 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Γ 

Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλέται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

10.000 

β) 

» » » Β' 

» 

19.000 

Υ) 

» » » Γ' 

» 

6.000 

δ) 

» » » Δ’ 

» 

18.000 

ε) 

» » » Αναπτυξιακών Πράξεων 

» 

12.000 

στ) 

» » » Ν.Π.Δ.Δ. 

» 

6.000 

ζ) 

» » » ΠΑΡΑΡΤΗΜΑ 

» 

3.000 

η) 

» » » Δελτ. Εμπ.& Βιομ. Ιδ. 

» 

6.000 

θ) 

» » » Αν. Ειδικού Δικαστηρίου 

» 

1.500 

·) 

» » » Α.Ε. & Ε.Π.Ε. 

» 

40.000 

ια) Για όλα τα Τεύχη 

» 

85.000 


Πλη 

ροφθ( 

)ίες: τηλ. 5ί 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 

* 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












